| Molavėnų piliakalniai |
| --- |
| Molavėnų I piliakalnis |
| 

Molavėnų piliakalniaiMolavėnų piliakalniai

 |
| Koordinatės  | 

|  |
| --- |
| 55°27′00″ š. pl. 22°52′18″ r. ilg.﻿ / ﻿55.45000°š. pl. 22.87167°r. ilg.﻿ / 55.45000; 22.87167Koordinatės: 55°27′00″ š. pl. 22°52′18″ r. ilg.﻿ / ﻿55.45000°š. pl. 22.87167°r. ilg.﻿ / 55.45000; 22.87167 |

 |
| Vieta | Raseinių rajonas |
| Seniūnija | Nemakščių seniūnija |
| Naudotas | I tūkstm. – II tūkstm. pradžioje |
| Registro Nr. | A375P, A376P / 5582, 16372 / AR896, AR1716 |

**Molavėnų piliakalniai** – du piliakalniai Raseinių rajono savivaldybės teritorijoje, Nemakščių seniūnijoje, Šešuvies dešiniajame krante, Molavėnų kaimo pietinėje dalyje. 

Molavėnų I piliakalnis, kuris dar vadinamas „Griaužų" vardu, pasiekiamas nuo Trepėnėlių–Liolių kelio už Tukių kaimo pasukus link Molavėnų, pervažiavus Jaujupį ir netrukus pasukus keliu į dešinę (į pietus) bei pavažiavus dar apie 600 m, o po to paėjus apie 150 m į kairę (į pietryčius) nuo kelio.

Antrasis piliakalnis pasiekiamas nuo Trepėnėlių–Liolių kelio pavažiavus maždaug 1,2 km link Molavėnų (iki nežymaus kelio posūkio) bei paėjus per laukus apie 500 m į dešinę nuo kelio (pietų kryptimi), taikant į miško vidurį. Prie šio piliakalnio auga valstybės saugomas Molavėnų ąžuolas.

Molavėnų I piliakalnis
----------------------

Slėnis tarp piliakalnių, 2013 m. gruodis
Dar vadinamas Kauprės, arba Griaužų vardais, įrengtas 350 m ilgio aukštumos kyšulyje Šešuvies dešiniajame krante. Jį sudaro pagrindinė aikštelė, kuri šiaurės vakaruose įtvirtinta dviem priešpiliais, o pietryčiuose turi papilį. Dėl šlaitų erozijos iš pirmojo piliakalnio liko tik ožnugaris. Aikštelė keturkampė, pailga šiaurės vakarų–pietryčių kryptimi, 28 m ilgio, 3–5 m pločio, pietrytinėje papėdėje iškastas 13 m pločio ir 3 m gylio griovys, už kurio supiltas 4,5 m aukščio ir 15 m pločio pylimas, už jo iškastas antrasis – 4 m pločio ir 1 m gylio griovys, už jo – papilys. Piliakalnio 6 m aukščio šiaurės vakarinis šlaitas leidžiasi į 18 m pločio ir 4 m gylio griovį, už kurio įrengtas pirmasis priešpilis.

Pirmojo priešpilio aikštelė keturkampė, pailga šiaurės vakarų – pietryčių kryptimi, 21 su 10 m dydžio, iškiliu viduriu. Jos šiaurės vakariniame krašte iškastas 11 m pločio ir 2 m gylio griovys. Už griovio įrengtas antrasis priešpilis. Jo aikštelė taip pat keturkampė, pailga, 20 su 14 m dydžio. Aikštelės pietrytiniame gale supiltas 1 m aukščio ir 9 m pločio pylimas, kurio išorinis 4 m aukščio status šlaitas leidžiasi į priešpilius skiriantį griovį. Aikštelės šiaurės vakariniame gale supiltas 3,5 m aukščio ir 16 m pločio pylimas, kurio išorinis 2,5 m aukščio šlaitas leidžiasi į 14 m ilgio, 16 m pločio ir pusės metro gylio griovį.

Į pietryčius už piliakalnio antrojo griovio įrengtas papilys. Jo aikštelė keturkampė, pailga, 115 su 45 m dydžio. Papilio šlaitai statūs, 5 m aukščio.

Piliakalnio ir priešpilių šlaitai statūs, iki 18 m aukščio. Jų aikštelių didžiosios dalys nuplautos Šešuvies (iš šiaurės rytų pusės). Antro pylimo viršuje iškasta duobė. Visas piliakalnis apaugęs lapuočiais.

* RodyklėRodyklė
* LaiptaiLaiptai
* ViršujeViršuje

Molavėnų II piliakalnis
-----------------------

Antrasis piliakalnis, atrastas 1987 m. kraštotyrininko A. Girčiaus, yra už maždaug 400 m į šiaurės rytus nuo pirmojo. Jis įrengtas aukštumos kyšulyje, kiek šiauriau Šešuvies upės. Aikštelė netaisyklingo keturkampio formos, pailga šiaurės vakarų–pietryčių kryptimi, 95 su 42 m dydžio. Rytinėje jos pakraštyje supiltas 30 m ilgio, 4 m aukščio ir 16 m pločio pylimas, kurio išorinis 6 m aukščio šlaitas leidžiasi į 9 m pločio, 2 m gylio ir 2 m pločio griovį. Už griovio supiltas antrasis – 20 m ilgio, 1 m aukščio ir 3,5 m pločio pylimas, kuris pietrytiniame kampe išplatėja iki 8 m. Jo išorinis pusės metro aukščio šlaitas leidžiasi į 1 m pločio ir 30 cm gylio antrąjį griovį, už kurio kyla trečiasis – 1 m aukščio ir 3,5 m pločio pylimas. Šio pylimo išorinis 1,5 m aukščio šlaitas leidžiasi į trečiąjį 3 m pločio, 0,5 m gylio ir 2,5 m pločio griovį, už jo yra ketvirtas 30 m ilgio, 1 m aukščio ir 6 m pločio pylimas. Jo išorinis 1,5 m aukščio šlaitas leidžiasi į ketvirtą 4 m pločio ir 1,5 m gylio griovį. Pietvakariniame piliakalnio šlaite, 7 m žemiau aikštelės, iškastas 20 m ilgio, 2,5 m pločio ir 30 cm gylio griovys, už kurio supiltas 20 m ilgio ir 5 m pločio pylimas. Šlaitai statūs, iki 10 m aukščio. Šiose apylinkėse 1395 m. paminėta Vienvagių gyvenvietė.

* PapėdėjePapėdėje
* TiltelisTiltelis

  


|  |
| --- |
| Aplinkiniai piliakalniai |
|  | Pabalčių piliakalnis – 9 kmŠimkaičių piliakalnis – 15 kmGudelių piliakalnis – 15 km |  | Danutės kalnas – 15 kmBarsukalnis – 15 km |  |
| Pužų piliakalnis – 5 km |  |  |
| Ižiniškių piliakalnis – 6 kmIvangėnų piliakalniai – 17 km |  | Galkaičių piliakalnis – 8 km |

Šaltiniai
---------

1. ↑  Gintautas Zabiela. *Molavėnų piliakalniai*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 352 psl.

* Lietuvos TSR kultūros paminklų sąrašas, V. 1973, p. 165
* Lietuvos Respublikos istorijos ir kultūros paminklų sąrašas, V.1993, p. 42
* Zabiela G. Atrastas nežinomas piliakalnis // Naujas rytas. Raseiniai. 1987. Birželio 25 d.
* Zabiela G. Lietuvos medinės pilys. Vilnius. 1995. p. 238-239 (Nr. 46).
* Balčiūnas J. Dakanis B. Merkevičius A. Zabiela G. 1987 m. žvalgyti paminklai // Archeologiniai tyrinėjimai Lietuvoje 1986 ir 1987 metais. Vilnius, 1988. p. 174-175.
* Dakanis B. Mažai žinomi Lietuvos piliakalniai // Kultūros paminklai. Vilnius. 1994. T. 1. p. 46 (Nr. 21)

Nuorodos
--------

* Molavėnų I piliakalnis
* Molavėnų II piliakalnis